ປ. ປາກິສຖານເດີນທາງ ກັບຄືນປະເທດແລ້ວ
ທ່ານ ZARDARI ປະທານາທິບໍດີປາກິສຖານ ເດີນທາງໄປເຖິງນະຄອນກາຣາຈີ ໃນວັນອັງ ຄານມື້ນີ້ ຈາກການຢ້ຽມຢາມຢູໂຣບ ທີ່ຖືກຕໍາໜິຕິຕຽນຢ່າງແຮງ.
ປະທານາທິບໍດີປາກິສຖານທ່ານ ASIF ALI ZARDARI ໄດ້ເດີນທາງກັບຄືນປະເທດທີ່ຖືກທໍາລາຍເສຍຫາຍຍ້ອນ ໄພນໍ້າຖ້ວມນັ້ນຫຼັງຈາກໄດ້ເດີນໄປຢ້ຽມຢາມຢູໂຣບທີ່ເປັນ ບັນຫາຖົກຖຽງໂຕ້ແຍ້ງກັນນັ້ນ ທ່ານ ZARDARI ໄດ້ເດີນທາງໄປເຖິງນະຄອນກາຣາຈີ ໃນພາກໃຕ້ປາກິສຖານໃນວັນອັງຄານມື້ນີ້ແລະມີກຳນົດ ທີ່ຈະເດີນທາງກັບຄືນໄປຍັງນະຄອນຫຼວງອິສລາມາບັດ ພວກຕຳໜິຕິຕຽນໄດ້ຕັ້ງຄຳຖາມວ່າ ເປັນຫຍັງປະທານາທິ ບໍດີ ZARDARI ຈຶ່ງຍັງສືບຕໍ່ທຳການຢ້ຽມຢາມປະເທດ ຝຣັ່ງແລະອັງກິດທັງໆທີ່ໄດ້ເກີດໄພນໍ້າຖ້ວມສ້າງຄວາມເສຍຫາຍໃຫ້ແກ່ເຮືອນຊານ ບ້ານຊ່ອງແລະຜົນລະປູກຂອງປະຊາຊົນ ອົງການສະຫະປະຊາຊາດກ່າວໃນມື້ວານນີ້ວ່າໄພນໍ້າຖ້ວມໃນປາກິສຖານໄດ້ມີຜົນກະທົບ ຕໍ່ປະຊາຊົນຫຼາຍກວ່າພວກທີ່ປະສົບໄພຈາກຟອງຍັກສຶນາມິໃນເຂດມະຫາສະມຸດອິນເດຍ ໃນປີ 2004 ແຜ່ນດິນໄຫວຢູ່ແຄວ້ນແຄັສເມຍຂອງປາກິສຖານໃນປີ 2005 ແລະແຜ່ນດິນ ໄຫວຢູ່ເຮຕີໃນປີນີ້ຮວມກັນທັງໝົດ ຈຳນວນພວກເສຍຊີວິດຈາກໄພພິບັດເຫຼົ່ານີ້ແຕ່ລະຄັ້ງ ແມ່ນສູງກວ່າຈໍານວນຄົນຕາຍມາ ຮອດປັດຈຸບັນ 1600 ຄົນຍ້ອນໄພນໍ້າຖ້ວມຢູ່ປາກິສຖານ ຊຶ່ງເລີ້ມຂຶ້ນເມື່ອ 2 ອາທິດກ່ອນນີ້ ແຕ່ຈຳນວນຜູ້ໄດ້ຮັບຜົນກະທົບ 15 ລ້ານຄົນນັ້ນແມ່ນ 2 ລ້ານຄົນສູງກວ່າພວກທີ່ປະສົບ ໄພຈາກໄພພິບັດເຫຼົ່ານີ້ໄລ່ຮວມກັນ